Je Možné Piť Zelený Čaj počas Užívania HPVIRIN-u?
Dobrý deň,
 chcem sa spýtať, či je možné počas užívania HPVIRIN piť zelený čaj ( nakoľko nepijem kávu ) , lebo v upozornení je uvedené : Neužívajte, ak súčasne užívate iní výrobky s obsahom zeleného čaju . Ďakujem
Dobrý deň.
Ďakujeme za Vašu otázku.
HPVIRIN je výživový doplnok s obsahom štandardizovaného extraktu zo semien brokolice - Broccoraphanin® Activated, extraktu zeleného čaju s obsahom EGCG, extraktov medicinálnych húb Cordyceps, Reishi, Shiitake a Maitake, extraktu škorice, piperínu, zinku, selénu, bóru a vitamínov A, B2, B3, B6, B9, C, D a E vo forme kapsúl. Súčasná kombinácia zeleného čaju pri užívaní výživového doplnku zvyšuje ich synergický účinok a súčasne zvyšuje výskyt nežiadúcich účinkov. Medzi vedľajšia účinky sa radia predovšetkým poruchy GIT, nepokoj, tremor končatín, tachykardia, hypotenzia, tachypnoe. Pre minimalizáciu vedľajších účinkov je potrebné dodržiavať medzi užitím výživového doplnku a pitím zeleného čaju časový odstup aspoň 4 hodiny. V prípade výskytu akýchkoľvek vedľajších účinkov odporúčam pitie zeleného čaju ukončiť.
Prajem pekný zvyšok dňa.
S pozdravom
Mgr. Barbora Bičanovská